Edict of Aristius Optatus
Material: papyrus
Place: Alexandria
Categories: Edikt
Steuern
Kopfsteuer
Bodensteuer
Ἀρίστιος Ὀ[πτ]ᾶτος ὁ διασημότ[ατ]ος ἔπαρχος Αἰγύπτου [λέ]γει· 
γνόντε[ς οἱ] προνοητικώτατοι Αὐτοκράτορε[ς ἡμῶ]ν Διοκλητι[αν]ὸς καὶ Μαξιμιανὸς οἱ Σεβαστο[ὶ] καὶ 
Κωνστάντιος καὶ Μαξιμιανὸς οἱ ἐπιφανέστατοι Καίσαρ[ε]ς .....νε.. ὡς ἔτυχεν τὰς ἐπιβολὰς τῶν δη
μοσίων εἰσφορῶν γίγνεσθαι ὥς τινας μὲν κου[φ]ίζεσθ[α]ι ἄλλους δὲ βαρῖσθαι, τὴν κακίστην ταύ
την καὶ ὀλέθριον συνήθειαν ἐκκόψαι ὑπὲρ τοῦ [συμ]φέροντος τῶν ἑαυτῶν 
ἐπαρχει
ωτῶν τύπον τε σωτήριον δοῦναι καθʼ ὃν δέοι τὰς εἰ[σφο]ρὰς γίγνεσθαι κατηξίωσαν. 
πόσα οὖν ἑκάστῃ ἀρούρᾳ πρὸς τὴν ποιότητα τῆς γῆς ἐπεβλήθη καὶ πόσα ἑκάστῃ κεφαλῇ 
τῶν ἀγροίκων καὶ ἀπὸ ποίας ἡλικείας μέχ[ρ]ει π[ο]ίας, ἀπὸ τοῦ προτεθέντος θείου διατάγματος 
καὶ τοῦ αὐτῷ συννηννωμένου βρεουίου [οἷς] τὰ ἀντίγραφα τούτου μου τοῦ διατάγματος 
δημοσίᾳ προύταξα, ἔνεστιν πᾶσι .υνο..ν. [εὐ]εργετηθέντες οὖν καὶ ἐν τούτῳ τὰ μέγιστα 
οἱ ἐπαρχειῶται φροντισάτωσαν ἀκολούθως τοῖς θειωδῶς διατυπωθεῖσιν τὰς εἰσφο
ρὰς μετὰ πάσης ταχύτητος ποιήσασθαι καὶ μηδαμῶς ἀνάγκην τοῦ ἐπιξαντος ἐκδέχεσ
θαι. προσῆκεν γὰρ τὰ εἰς καθοσίωσιν σύνπαντα προθυμότατα ἕκαστον πληροῦν· εἰ γάρ 
τις ἄλλο πράξας ὀφθείη μετὰ τὴν τοιαύτην δωρεὰν κινδυνεύσει. προσετάχθησαν 
δὲ οἱ ἄρχοντες καὶ οἱ προπολειτευόμενοι ἑκά[σ]της πόλεως καὶ τοῦ θείου διατάγματος 
μετὰ μεγαλοῦ βρεουίου τὸ ἀντίγραφον ἔτι τε καὶ τούτου εἰς ἑκάστην κώμην εἴτʼ οὖν τόπον 
ἀποστεῖλαι ὑπὲρ τοῦ εἰς γνῶσιν ἁπάντων ᾗ τάχο[ς] ἐλθεῖν τὴν μεγαλοδωρίαν τῶν 
Αὐτοκρατόρων ἡμῶν καὶ τῶν Καισάρων. ἀ[ν]αμιμν[ῄσ]κονται δὲ καὶ οἱ πρακτῆρες 
ἑκάστου εἴδους πάσῃ δυνάμι παραφυλάττειν· [εἰ] γάρ τις παραβὰς ὀφθείη κεφαλῇ 
κινδυνεύσι.  ιγ  καὶ ιβ  καὶ ε  τῶν κυρίων ἡμῶν Διοκλητιανοῦ καὶ Μαξιμιανοῦ 
Σεβαστῶν καὶ Κωνσταντίου καὶ Μαξιμιανοῦ ἐπιφανεστάτων Καισάρων, Φαμενὼθ κ.